บริเวณริมถนนแจ้งวัฒนะจากปากเกร็ดมุ่งหน้าบางเขน ใกล้ๆห้าแยกปากเกร็ดเราจะสังเกตุเห็นร้านไก่ตะกร้า ด้านหน้าร้านมีป้ายชัดเจนตัวร้านสีสันสดใสหาง่าย ที่จอดรถพอมีไม่ถึงกับเยอะมาก บอกเลยว่าเป็นร้านอาหารอีสานที่ทำออกมาน่ารักน่ากินมาก

มาแล้วต้องสั่งชัวร์ๆคือ ไก่ตะกร้า เป็นปีกไก่ไก่ทอดกรอบใส่มาในตะกร้า เค้าทอดกรอบเคี้ยวเพลินมากๆ กินเปล่าๆก็อร่อย แต่กินกับข้าวเหนียวร้อนๆยิ่งอร่อย(กินเปล่าๆมันไม่อิ่มค่ะ) แล้วก็ส้มตำปูปลาร้ามะกอกรสชาติจัดจ้านมาก ยำพะโล้ไข่เค็มก็แปลกดีมีทั้งรสเค็มเปรี้ยวเผ็ดครบรสดีค่ะ บริการเร็วไม่ต้องรอนาน มื้อนี้จ่ายไปเกือบ 400 บาท